# Årsrapport 2024 for Hammerfest Arbeiderpartis gruppe i Formannskapet

Formannskapet (heretter kalt FSK) har behandlet 164 saker i 2024. Det har vært avholdt 13 møter.

Arbeiderpartiets representanter:

Terje Wikstrøm og Berit Hågensen

Vararepresentanter:

Tarjei Jensen Bech, Silje M Holmgren, Ulf Terje Nyheim Eliassen og Andreas Veum Gamst

Formannskapet har vært styringsgruppe for omstillingsprosjektet, og er økonomiutvalg. I et år der vi har vært på ROBEK-lista har selvsagt økonomi vært et hovedfokus. Arbeiderpartiets kommunestyregruppe fikk flertall for å gi en jobbgaranti til alle ansatte, og selv om det har komplisert omstillingen noe har det vært et viktig signal til ansatte og organisasjonen for å få mest mulig ro til å gjennomføre viktige grep. Formannskapet innstiller til kommunestyret i de aller fleste saker. Behandling av salgs- og sjenkebevillinger, forskrifter og høringsuttalelser.

FSK har behandlet tertialrapporter, årsrapporter, regnskap, og en rekke andre saker. Fullstendig oversikt finnes på Hammerfest kommunes hjemmesider, under *Politikk og lokaldemokrati, Innkallinger og protokoller.*

Berit Hågensen, gruppeleder Formannskapet